1. Januar ...
1. Januar
A KL Januarius habet dies triginta und lunae xxx.
Circumcisio domini nostri Ihesu Cristi.
[S]ancti Almachij martyris. Der wart enthoubet darůmme, daz he sprach:
"Ez ist hůte der achte tag gotes, daz he geborn wart. Horet uf von deme
bewollen opfere der abgote."
Sancte Martine virginis und martyris. Der [=die] was von hochem
geslechte unde vil riche. Unde daz gab sie al den armin durch got. Sie
wart uf gehaldin von deme keysere Alexandro und gebotin, daz sie
opfiren scholte dem abgote Apollini. Do sprach sie ir gebet zů gote und
alzů hant wart die ertbiebunge also groz, daz die stat zů Rome zů schut
wart und ein teil der hůser zů storet und der abgot zů brochen und vil
der lůte dar ab gestorben. Do erzurnte sich der keyser und gebot, daz
man der heiligin maget antlitz zů slůge mit orslegin und ire wimbra
alzů breche. Und daz tatin acht man. Und die selbin, die daz tatin, die
riefin und sprechin, sie segen vier schone man, die die maget sterktin.
Und dar ab wurdin sie bekart. Do liez he sie selbin ouch hengin und mit
swertin zů riten. Und dar nach slug man in die houbet ab. Da miete
quamin sie zů gote. Do wart die maget aber zů der martyre bracht und na
vil pinen zů